turjo4nis/wikipedia-bn-dump-20250701 huggingface dataset:
মেড ইন বাংলাদেশ

মেড ইন বাংলাদেশ মোস্তফা সরয়ার ফারুকী পরিচালিত একটি বাংলাদেশী চলচ্চিত্র। এটি ফারুকী পরিচালিত দ্বিতীয় চলচ্চিত্র। এর কাহিনী রচনা করেছেন জনপ্রিয় কবি, সাহিত্যিক এবং সাংবাদিক আনিসুল হক। এটি ২০০৬ সালের ডিসেম্বরে মুক্তি পায় এবং ২০০৭ সালের জানুয়ারি মাসে ঈদ উপলক্ষে চ্যানেল আইতে এর ওয়ার্ল্ড প্রিমিয়ার হয়।

মেড ইন বাংলাদেশ চলচ্চিত্রটি মূলত আনিসুল হক রচিত জিম্মি উপন্যাস এর চিত্ররূপ। এতে এক বেকার যুবকের সমাজ, রাষ্ট্র এবং প্রশাসনের দুর্নীতি এবং বিভিন্ন অব্যবস্থাপনার বিরুদ্ধে অবদমিত ক্ষোভের বহিঃপ্রকাশ ঘটেছে। চলচ্চিত্রটির মূল ভূমিকায় অভিনয় করেছেন অভিনেতা জাহিদ হাসান।

অভিনয়  
 জাহিদ হাসান খোরশেদ আলম, একজন বেকার যুবক
 শহীদুজ্জামান সেলিম - পিএস নওশাদ 
 তারিক আনাম খান - ডিসি আখতার উদ্দিন খান 
 নাদের চৌধুরী - এডিসি কাদের 
 হাসান মাসুদ - এএসপি বকুল 
 মাসুদ আলী খান - এসপি জাহাঙ্গীর 
 মারজুক রাসেল - সাদেকুর রহমান 
 জয়ন্ত চট্টোপাধ্যায় - হায়দার আলী 
 ফজলুর রহমান বাবু - জহিরুল ইসলাম 
 সালেহ আহমেদ - খাদেমুল করিম 
 আমিরুল হক চৌধুরী - গিয়াস উদ্দিন আহেমদ 
 শহিদুল আলম সাচ্চু - আগন্তুক 
 আহসানুল হক মিনু - আহসান মামা 
 কচি খন্দকার - দারোয়ান  
 ডি এ তায়েব - পুলিশ অফিসার
 রোজী সিদ্দিকী - বউদি 
 শ্রাবস্তী দত্ত তিন্নি - রূপা 
 দিলারা জামান - গিয়াসউদ্দিনের স্ত্রী 
 আশুতোষ সুজন - অন্তু 
 রেদওয়ান রনি - এস পি'র ছেলে
 বাপ্পী আশরাফ -
 তানিয়া আহমেদ - রওশন আরা 
 ফেরদৌসী আহমেদ লীনা - ডিসি'র স্ত্রী
 হুমায়ূন কবীর সাধু

তথ্যসূত্র 

বাংলাদেশী চলচ্চিত্র
ইমপ্রেস টেলিফিল্মের চলচ্চিত্র
মোস্তফা সরয়ার ফারুকী পরিচালিত চলচ্চিত্র
চট্টগ্রাম বিভাগে ধারণকৃত চলচ্চিত্র
২০০০-এর দশকের বাংলা ভাষার চলচ্চিত্র
২০০৭-এর চলচ্চিত্র
বাংলা ভাষার বাংলাদেশী চলচ্চিত্র
কনিয়স্কভলা

কনিয়স্কভলা (Końskowola, আধব [kɔɲskɔ'vɔla]) দক্ষিণ-পূর্বাঞ্চলীয় পোল্যান্ডের একটি গ্রাম।

পোল্যান্ডের গ্রাম
ডোমেইন রঞ্জন

ডোমেইন রঞ্জন () হচ্ছে, জটিল চলকের ফাংশনগুলিকে চিত্রিতকরণের একটি পদ্ধতি। ইংরেজি “ডোমেইন কালারিং” শব্দটা ১৯৯৮ সালের দিকে প্রথম ব্যবহার করেন ফ্রাঙ্ক ফেরিস  । কিন্তু ধারাবাহিক রঙ ব্যবহার করে ডোমেইন থেকে কো-ডোমেইনে বা ইমেজ প্লেনে ম্যাপ করার পদ্ধতিটা ১৯৯৯ সালে সর্বপ্রথম ব্যবহার করেন জর্জ আডো এবং পল গডফ্রে   গ্রাফিক্সে কালার গ্রিডের মাধ্যমে একে প্রকাশ করেন ডাহ্‌ আর্নল্ড ১৯৯৭ সালে ।

উদ্দেশ্য

অপ্রতুল মাত্রা 
একটি বাস্তব সংখ্যার ফাংশন  (যেমন )
কে লেখচিত্রে দুইটি কার্তেসীয় স্থানাঙ্ক ব্যবহার করে একটা সমতলে অঙ্কন করা সম্ভব। একটি জটিল সংখ্যার ফাংশন  যেটার স্বাধীন চলক একটি এমনকি, তারও দুইটি জটিল বা কাল্পনিক মাত্রা থাকে। যেহেতু জটিল সমতল নিজেই দ্বিমাত্রিক সেহেতু একটা জটিল সংখ্যার ফাংশন তার দ্বিমাত্রিক আর্গুমেন্ট এবং দ্বিমাত্রিক মান নিয়ে আসলে একটা চতুর্মাত্রিক ব্যবস্থা। একারণে ত্রিমাত্রিক জগতে সেটাকে চিত্রিত করা মুশকিল। অবশ্য হোমোমর্ফিক ফাংশনসমূহ রিম্যান পৃষ্ঠতলের সাহায্যে প্রকাশ করা সম্ভব।

জটিল সংখ্যার দৃশ্যমান সাংকেতিকীকরণ 
কোন একটা জটিল সংখ্যা , এর ফেজ বা দশা(আরেক নাম আর্গুমেন্ট)  কে হিউ বা রঙের পার্থক্য দ্বারা এবং মডুলাস বা মান  কে তীব্রতা বা তীব্রতার পার্থক্য দ্বারা প্রকাশ করা হয়। দশা বোঝানোর জন্য রঙ গুলোকে ইচ্ছা মত নির্ধারণ করা যেতে পারে। তবে মাঝে মাঝে সেটা বর্ণচক্র (Color Wheel) অনুসারে হয়। কখনো কখনো দশা কে রঙের বদলে নির্দিষ্ট গ্রাডিয়েন্ট দ্বারা প্রকাশ করা হয়।

উদাহরণ 

নিম্নে জটিল সংখ্যার সাইন ফাংশন  কে বাস্তব অক্ষ বরাবর থেকে  এবং
কাল্পনিক অক্ষ বরাবর থেকে  পর্যন্ত নিয়ে উপরিউক্ত পদ্ধতিতে আঁকা হল।

তথ্যসূত্র 

http://www.ima.umn.edu/~arnold/complex.html

বহিঃসংযোগ সমূহ 
 Color Graphs of Complex Functions 
 Visualizing complex-valued functions in the plane. 
 Gallery of Complex Functions
 Complex Mapper by Alessandro Rosa
 John Davis software - S-Lang script for Domain Coloring

জটিল বিশ্লেষণ
ব্র্যাড বার্ড

ফিলিপ ব্র্যাডলি বার্ড (জন্ম: ১১ই সেপ্টেম্বর, ১৯৫৭) দুই বার একাডেমি পুরস্কার বিজয়ী মার্কিন চলচ্চিত্র পরিচালক। তিনি মূলত ব্র্যাড বার্ড নামে পরিচিত। ডিজনি এবং পিক্সার স্টুডিওর বিপুল প্রশংসিত ও জনপ্রিয় এনিমেশন ছবি দ্য ইনক্রেডিব্‌ল্‌স ও র‌্যাটাটুই পরিচালনার জন্য তিনি বিখ্যাত হয়েছেন।

চলচ্চিত্রসমূহ

পরিচালনা 
 ফ্যামিলি ডগ (১৯৮৭)
 দ্য আয়রন জায়ান্ট (১৯৯৯)
 দ্য ইনক্রেডিব্‌ল্‌স (২০০৪)
 জ্যাক-জ্যাক অ্যাটাক (২০০৫)
 র‌্যাটাটুই (২০০৭)

চিত্রনাট্য রচনা 
 ফ্যামিলি ডগ (১৯৮৭)
 ব্যাটারিস নট ইনক্লুডেড (১৯৮৭)
 দ্য আয়রন জায়ান্ট (১৯৯৯)
 দ্য ইনক্রেডিব্‌ল্‌স (২০০৪)
 র‌্যাটাটুই (২০০৭)

অভিনয় 
 দ্য ইনক্রেডিব্‌ল্‌স (২০০৪) এডনা মোডের কণ্ঠ
 র‌্যাটাটুই (২০০৭) অ্যামব্রিস্টার মিনিয়নের কণ্ঠু

বহিঃসংযোগ 
 
 Brad Bird Interview at IGN
 DVD Talk: Interview with Brad Bird about The Incredibles
 Brad Bird premieres and discusses the development of "The Incredibles" with CalArts' Character Animation Program
 Brad Bird Interview Brad Bird talks about his career and upcoming film "The Incredibles"

মার্কিন এনিমেশন শিল্পী
মার্কিন চলচ্চিত্র পরিচালক
মার্কিন কণ্ঠাভিনেতা
১৯৫৭-এ জন্ম
জীবিত ব্যক্তি
২১শ শতাব্দীর মার্কিন অভিনেতা
অ্যানি পুরস্কার বিজয়ী
মার্কিন নারীবাদী
আইরিশ বংশোদ্ভূত মার্কিন ব্যক্তি
২০শ শতাব্দীর মার্কিন অভিনেতা
২০শ শতাব্দীর মার্কিন চিত্রনাট্যকার
২১শ শতাব্দীর মার্কিন চিত্রনাট্যকার
মার্কিন অ্যানিমেটেড চলচ্চিত্র পরিচালক
মার্কিন অ্যানিমেটেড চলচ্চিত্র প্রযোজক
মার্কিন অ্যানিমেটর
মার্কিন চলচ্চিত্র প্রযোজক
মার্কিন পুরুষ চিত্রনাট্যকার
ক্যালিফোর্নিয়ার চলচ্চিত্র পরিচালক
নারীবাদী পুরুষ
বিজ্ঞান কল্পকাহিনী চলচ্চিত্র পরিচালক
ক্যালিফোর্নিয়ার চিত্রনাট্যকার
কুরিতিবা

কুরিতিবা (), ব্রাজিলের পারানা অঙ্গরাজ্যের রাজধানী শহর। জনসংখ্যা ও অর্থনীতির আকারের বিচারে এটি দক্ষিণ ব্রাজিলের বৃহত্তম শহর। এখানে প্রায় ১৮ লক্ষ লোক বাস করেন, যা ব্রাজিলের মধ্যে ৭ম বৃহত্তম। শহরটির মোট অভ্যন্তরীণ উৎপাদন ১৭ বিলিয়ন মার্কিন ডলার, যা ব্রাজিলের চতুর্থ সর্বোচ্চ। বৃহত্তর কুরিতিবা মেট্রোপলিটান বা পৌর এলাকাতে প্রায় ৩৫ লক্ষ লোক বাস করেন।

তথ্যসূত্র

বহিঃসংযোগ 
 কুরিতিবার সরকারি ওয়েবসাইট

ব্রাজিলের শহর
শেপার মেশিন

মেশিন শপের একটি গুরুত্বপূর্ণ যন্ত্র হল শেপার মেশিন। এর মাধ্যমে কোন ধাতব বস্তুর তল কে কেটে প্রয়োজন মত আকার দেওয়া হয়। বিভিন্ন রকম তল কাটার জন্য বিভিন্ন কাটিং টুল ব্যবহার করা হয়।

প্রকারভেদ 
টুল হেডের অবস্থানের উপর ভিত্তি করে শেপার মেশিনকে নিম্নোক্ত ভাগে ভাগ করা যায়।
 স্ট্যান্ডার্ড (standard) 
 ড্র-কাট (draw-cut) 
 হরাইজন্টাল (horizontal -অনুভূমিক) 
 ইউনিভার্সাল (universal) 
 ভার্টিকাল (vertical) 
 গিয়ার্ড (geared) 
 ক্র্যাংক (crank)
 হাইড্রোলিক (hydraulic) 
 কনটুর (contour) 
 ট্রাভেলিং হেড (travelling head)।

এর মধ্যে হরাইজন্টাল (অনুভূমিক) সংযোজনটিই সাধারণত ব্যবহৃত হয়ে থাকে।

ভার্টিকাল শেপার সাধারণত ঘূর্ণায়মান টেবিলের সাথে যুক্ত থাকে, যেন কার্যবস্তুর (যে বস্তুকে কাটা হবে) বক্রতলকে কাটা যায়। ভার্টিকাল শেপার এবং স্লটার (স্লটিং মশিনের) মধ্যে পার্থক্য হল ভার্টিকাল শ্যাপারে স্লাইডকে নড়ানো যায় কিন্তু স্লটারে এটা খাড়া তলে দৃঢ় ভাবে যুক্ত থাকে।

বিভিন্ন কাটিং টুল 
 স্লট কাটিং টুল
 লেফট হ্যান্ড কাটিং টুল 
 রাইট হ্যান্ড কাটিং টুল
 ভি-কাটিং টুল
 স্কয়ার কাটিং টুল
 কাস্ট আয়রন ফিনিসিং টুল ইত্যাদি।

আকার 
শেপার মেশিনের আকার নির্ধারণ করা হয় এর র‍্যামের (Ram) সর্বোচ্চ স্ট্রোক এর উপর ভিত্তি করে এবং তা পরিমাপ করা হয় ইঞ্চিতে। সাধারণ শেপার মেশিন ৭ থেকে ৩৬ ইঞ্চি আকারের হয়ে থাকে।

প্রধান অংশ সমূহ 

 বেজ (Base) বা ভিত্তি: এটি ভারি ধাতব অংশ যার উপর পুরো শেপার মেশিন বসানো থাকে। এটি তেলের ধারক হিসেবেও কাজ করে। এই তেল শ্যাপারের বিভিন্ন অংশে সরবরাহ করা হয় পিচ্ছিলকারক (Lubrecant) হিসেবে।
 ফ্রেম (Frame) বা কাঠামো: এটি বড় ধাতব অংশ যা বেজের উপর বসানো থাকে।
 র‍্যাম (Ram): এটি শেপার মেশিনের প্রধান চলমান অংশ। এটি কাটিং টুল ধরে রাখে এবং তাকে চালনা করে। এটি রকার আর্ম এর সাথে লাগানো থাকে যা একে আগু-পিছু গতি (oscillating motion) দেয়।
 টেবিল: টেবিল একটি ধাতব বাক্স যা ফ্রেমের সাথে লাগানো থাকে। এতে যে বস্তুকে কাটা হবে (job or work) তা আটকানো হয়। সাধারণ শ্যাপারে টেবিল বেজের সমতলে ডানে,বামে,সামনে ও পেছনে সরানো যায়, কিন্তু ইউনিভার্সাল টেবিলকে বেজের তলের সাথে যে কোন কোণে ঘোরানো যায়।

কার্যপদ্ধতি

ফিড 
শেপার মেশিনে ফিড দেওয়া হয় টেবিলে। অথাৎ কাটার সময় কাটিং টুল নির্দিষ্ট জায়গায় থেকে কাটতে থাকে আর টেবিল নির্দিষ্ট গতিতে প্রতি স্ট্রোকে ওয়ার্ক(work) কে কাটিং টুলের দিকে এগিয়ে দেয়।

তথ্যসূত্র 

 Shaper Mechanism Types Crank, Rack or Geared, Friction Geared and Hydraulic
 
 উইকিপিডিয়া

যন্ত্রকৌশল
২১ গ্রাম্‌স

টুয়েন্টি ওয়ান গ্রাম্‌স (ইংরেজি ভাষায়: 21 Grams) ২০০৩ সালে মুক্তিপ্রাপ্ত হাইপারলিংক নাট্য চলচ্চিত্র। ছবিটির রচয়িতা Guillermo Arriaga এবং পরিচালক আলেহান্দ্রো গোন্সালেস ইনারিতু। মূল চরিত্রে অভিনয় করেছেন শন পেন, নাওমি ওয়াট্‌স এবং বেনিসিও দেল তোরো।

Arriaga ও ইনারিতুর আগের ছবি Amores perros (২০০০) এর মত ২১ গ্রাম্‌সেও ভিন্ন ভিন্ন কয়েকটি কাহিনিসূত্রের মিথস্ক্রিয়া সুন্দরভাবে প্রদর্শিত হয়েছে। এবার কাহিনিসূত্রগুলোর মিথস্ক্রিয়ার কারণ হিসেবে কাজ করেছে একটি সড়ক দুর্ঘটনা। শন পেন প্রচণ্ড অসুস্থ গণিত শিক্ষক, নাওমি ওয়াট্‌স স্নেহময়ী মা ও বেনিসিও দেল তোরো বেশ কয়েকবার জেল খাটা অপরাধী (বর্তমানে ধর্মের ছায়ায় আশ্রয় নিয়েছে) চরিত্রে অভিনয় করেছেন। দুর্ঘটনার পর এই তিনটি চরিত্র ও তাদের পরিবার পরস্পরের কাছাকাছি আসে এবং একে অপরের দ্বারা বিভিন্ন ভাবে উপকৃত ও ক্ষতিগ্রস্ত হয়।

ছবিটি ধারাবাহিকভাবেই নির্মাণ করা হয়েছিল। কিন্তু সম্পাদনার সময় অরৈখিক বিন্যাস কৌশল অনুসরণ করা হয়। অর্থাৎ আগের ঘটনা পরে বা পরের ঘটনা আগে বিভিন্ন ভাবে প্রদর্শিত হয়। দুর্ঘটনার আগে ও পরে মূল চরিত্রগুলোর জীবনের বিভিন্ন অংশ বিভিন্ন সময়ে দেখানো হয়েছে। মূল তিনটি চরিত্রেরই অতীত, বর্তমান ও ভবিষ্যৎ আছে। এই তিন কালের ঘটনাগুলোকে অদল বদল করে দেখানো হয়েছে। কিন্তু সিনেমা যতই এগোতে থাকে ততই সবগুলো সময়ের কাহিনি একত্রিত হতে থাকে। শেষের দিকে এসে সার্থক সমন্বয় ঘটে। এটি নির্মাণ করতে গিয়ে ইনারিতু সম্ভবত নির্বাক চলচ্চিত্র ইনটলারেন্স (১৯১৬) দ্বারা প্রভাবিত হয়েছিলেন, যদিও তার নির্মাণ কৌশল অপেক্ষাকৃত জটিল।

পুরস্কার ও প্রতিক্রিয়া 
২১ গ্রাম্‌স অনেকগুলো পুরস্কার অর্জন করেছে এবং অনেক ক্ষেত্রেই মনোনয়ন লাভ করেছে।
 একাডেমি পুরস্কার মনোনয়ন - সেরা অভিনেত্রী, সেরা পার্শ্ব অভিনেতা
 বাফটা অ্যাওয়ার্ডস মনোনয়ন - সেরা অভিনেতা, সেরা অভিনেত্রী, সেরা পার্শ্ব অভিনেতা, সেরা সম্পাদনা এবং সেরা মৌলিক চিত্রনাট্য

সমালোচকদের কাছ থেকেও ছবিটি ইতিবাচক সমালোচনা পেয়েছে।

তথ্যসূত্র

বহিঃসংযোগ 

 Official website
 
 Article on the cinematography of 21 Grams - অ্যামেরিকান সিনেমাটোগ্রাফার

২০০৩-এর চলচ্চিত্র
২০০০-এর দশকের নাট্য চলচ্চিত্র‎
ইংরেজি ভাষার চলচ্চিত্র
আত্মহত্যা সম্পর্কে চলচ্চিত্র
মার্কিন অপরাধ থ্রিলার চলচ্চিত্র
মার্কিন অপরাধ নাট্য চলচ্চিত্র
২০০০-এর দশকের ইংরেজি ভাষার চলচ্চিত্র
আলেহান্দ্রো গোন্সালেস ইনারিতু পরিচালিত চলচ্চিত্র
গণিত বিষয়ক চলচ্চিত্র
নিউ মেক্সিকোয় ধারণকৃত চলচ্চিত্র
২০০৩-এর স্বাধীন চলচ্চিত্র
আইকন প্রোডাকশন্সের চলচ্চিত্র
২০০০-এর দশকের মার্কিন চলচ্চিত্র
আলেহান্দ্রো গোন্সালেস ইনারিতু

আলেহান্দ্রো গোন্সালেস ইনিয়ার্‌রিতু (স্পেনীয় ভাষায়: Alejandro González Iñárritu) (জন্ম: ১৫ই আগস্ট, ১৯৬৩) হলেন একজন মেক্সিকান চলচ্চিত্র পরিচালক, প্রযোজক ও চিত্রনাট্যকার। ইনারিতু প্রথম মেক্সিকান চলচ্চিত্র পরিচালক যিনি সেরা পরিচালক হিসেবে অস্কার পুরস্কার পেয়েছিলেন।

ইনারিতু ছয়টি চলচ্চিত্র পরিচালনা করেছেন। চলচ্চিত্রসমূহ হল ডেথ ত্রয়ী খ্যাত তিনটি চলচ্চিত্র আমোরেস পেররোস (২০০০), ২১ গ্রাম্‌স (২০০৩), ও বাবেল (২০০৬), এবং বিউতিফুল (২০১০), বার্ডম্যান বা (দ্য আনেক্সপেক্টেড ভার্চু অব ইগনোরেন্স) ও দ্য রেভেন্যান্ট। তার শেষ তিনটি ছবিই বিপুল সফলতা অর্জন করেছে। বার্ডম্যান চলচ্চিত্রের জন্য তিনি শ্রেষ্ঠ চলচ্চিত্র, শ্রেষ্ঠ পরিচালক ও শ্রেষ্ঠ মৌলিক চিত্রনাট্যের জন্য একাডেমি পুরস্কার লাভ করেন। পরের বছর দ্য রেভেন্যান্ট চলচ্চিত্রের জন্য তিনি টানা দ্বিতীয়বারের মত শ্রেষ্ঠ পরিচালনার জন্য একাডেমি পুরস্কার লাভ করেন। ১৯৫০ সালের পর তৃতীয় পরিচালক হিসেবে টানা দুই বার শ্রেষ্ঠ পরিচালক হিসেবে অস্কার জিতেন।

মেক্সিকান পরিচালক গিয়ের্মো দেল তরো ও আলফোনসো কুয়ারোন ইনারিতুর কাছের বন্ধু, তাদের তিনজনকে একত্রে "চলচ্চিত্রের তিন বন্ধু" বলে অভিহিত করা হয়।

চলচ্চিত্রের তালিকা

পূর্ণদৈর্ঘ্য

স্বল্পদৈর্ঘ্য 
 ডেট্রাস ডেল দিনেরো (১৯৯৫) (টিভি)
 এল তিমব্রে (১৯৯৬)
 পাওডার কেগ (২০০১)
 ১১'০৯০১ সেপ্টেম্বর ১১ (২০০২) (মেক্সিকো সেগমেন্ট)
 চাকুন সন সিনেমা (২০০৭) (সেগমেন্ট "আন্না")
 নারান জা (ওয়ান অ্যাক্ট অরেঞ্জ ডান্স) (২০১২)

পুরস্কার

তথ্যসূত্র

বহিঃসংযোগ 
 Alejandro González Iñarritu at Biosstars International
 
 Moving Pictures Magazine interview
 Guardian interview, discussing Amores Perros

১৯৬৩-এ জন্ম
মেক্সিকীয় চলচ্চিত্র পরিচালক
ইংরেজি ভাষার চলচ্চিত্র পরিচালক
স্পেনীয় ভাষার চলচ্চিত্র পরিচালক
শ্রেষ্ঠ পরিচালনা বিভাগে একাডেমি পুরস্কার বিজয়ী
জীবিত ব্যক্তি
গোল্ডেন গ্লোব পুরস্কার (সেরা চিত্রনাট্যকার) বিজয়ী
শ্রেষ্ঠ পরিচালনা বিভাগে বাফটা পুরস্কার বিজয়ী
গোল্ডেন গ্লোব পুরস্কার (সেরা পরিচালক - চলচ্চিত্র) বিজয়ী
শ্রেষ্ঠ মৌলিক চিত্রনাট্য বিভাগে একাডেমি পুরস্কার বিজয়ী
ডিরেক্টরস গিল্ড অব আমেরিকা পুরস্কার বিজয়ী
মেক্সিকীয় চলচ্চিত্র প্রযোজক
মেক্সিকীয় চিত্রনাট্য লেখক
স্পেনীয় বংশোদ্ভূত মেক্সিকান ব্যক্তি
শ্রেষ্ঠ পরিচালক বিভাগে কান চলচ্চিত্র উৎসব পুরস্কার বিজয়ী
মতিলাল শীল

মতিলাল শীল (১৭৯২ - ২০মে ১৮৫৪) একজন বিখ্যাত ব্যবসায়ী, সমাজসেবী এবং দানবীর। মতিলাল শীল কলকাতার কলুটোলার বাসিন্দা ছিলেন। তার বাবার নাম চৈতন্যচরণ।

ব্যবসায়ী জীবন 
ফোর্ট উইলিয়ামে সামরিক কর্মচারীদের প্রয়োজনীয় সামগ্রী সরবরাহের মধ্যে দিয়ে তার অর্থোপার্জনের শুরু । এর পর তিনি শিশি বোতল এবং ছিপির ব্যবসা শুরু করেন । কিছুদিন তিনি বালিখালের কাস্টমস দারোগা ছিলেন। ১৮২০ থেকে ১৮৩৪ খ্রিষ্টাব্দ পর্যন্ত তিনি বিভিন্ন ইউরোপীয় প্রতিষ্ঠানের মুৎসুদ্দীর কাজ করেন। এই সময়ে আমদানী রপ্তানী ব্যবসায়ে লিপ্ত হয়ে রুস্তমজী কাওয়াসজী এবং দ্বারকানাথ ঠাকুরের মত প্রতিপত্তিশালী এবং বিখ্যাত ব্যবসায়ী হন। তিনি জাহাজ শিল্পে যোগ দিয়ে বিদেশীদের সাথে প্রতিযোগিতা করেন । আন্তর্দেশীয় জাহাজ ব্যবসায়ে তিনিই প্রথম বাষ্পীয় পোত ব্যবহার করেন।

সমাজসেবা 
১৮৪৩ খ্রিষ্টাব্দে তিনি শীলস্ ফ্রী কলেজ প্রতিষ্ঠা করেন এবং ইহুদী শিক্ষকদের দ্বারা ধর্মনিরপেক্ষ শিক্ষার ব্যবস্থা করেন। তিনি বিভিন্ন জনহিতকর কাজে বহু অর্থ ব্যয় করেছেন। তিনি ১৮৪৬ খ্রিষ্টাব্দে হিন্দু চ্যারিটেবল ইনস্টিটিউশন এবং ১৮৫৩ খ্রিষ্টাব্দে হিন্দু মেট্রোপলিটান কলেজ স্থাপনে সহযোগিতা এবং অর্থসাহায্য করেন। তিনি ১৮৪৬ খ্রিষ্টাব্দে বেলঘরিয়া অতিথিশালা এবং স্নানার্থীদের জন্য গঙ্গাতীরে মতিলাল ঘাট স্থাপন করেন। তিনি কলকাতা মেডিকেল কলেজের জন্য অনেক জমি দান করেছিলেন। তিনি ধর্মসভার একজন নেতৃস্থানীয় হলেও ঈশ্বরচন্দ্র বিদ্যাসাগর প্রবর্তিত বিধবা বিবাহ আন্দোলনের সমর্থক ছিলেন।

তথ্যসূত্র 

১৭৯২-এ জন্ম
১৮৫৪-এ মৃত্যু
বাঙালি ব্যবসায়ী
বাঙালি সমাজসেবক
বাংলার নবজাগরণ
ভারতীয় জনহিতৈষী
১৯শ শতাব্দীর ভারতীয় জনহিতৈষী
কলকাতার ব্যবসায়ী
বাঙালি হিন্দু
১৯শ শতাব্দীর বাঙালি
ভারতীয় বিদ্যালয় ও কলেজের প্রতিষ্ঠাতা
পশ্চিমবঙ্গের সমাজকর্মী
ডেভিড ক্রোনেনবার্গ

ডেভিড পল ক্রোনেনবার্গ (জন্ম: ১৫ই মার্চ, ১৯৪৩) কানাডীয় চলচ্চিত্র পরিচালক এবং অভিনেতা। বিশ্ব চলচ্চিত্র বর্তমানে "বডি হরর" বা "ভেনারিয়াল হরর" নামে যে নতুন ধরন বিকশিত হয়েছে তিনি তার অন্যতম প্রধান সংগঠক। মানব দেহের বিভিন্ন রূপান্তর ও ইনফেকশনের মাধ্যমে যে ভীতির সৃষ্টি হয় তাকে কেন্দ্র করে তিনি এক অনন্য নির্মাণ স্টাইলের সৃষ্টি করেছেন। তার ছবিতে মনস্তাত্ত্বিক বিষয়গুলো ক্ষণেই ক্ষণেই দৈহিক রূপ ধারণ করে। চলচ্চিত্র জীবনের প্রথম দিকে কেবল হরর বা বিজ্ঞান কল্পকাহিনীমূলক ছবির মাধ্যমেই এই স্টাইল ফুটিয়ে তুলতেন। পরবর্তীকালে অবশ্য বিভিন্ন ধরনের ছবি নির্মাণে মনোনিবেশ করেছেন।

পরিচালিত পূর্ণদৈর্ঘ্য চলচ্চিত্রসমূহ 
 স্টেরিও (১৯৬৯)
 ক্রাইমস অফ দ্য ফিউচার (১৯৭০)
 শিভার্স (১৯৭৫)
 র‍্যাবিড (১৯৭৭)
 ফাস্ট কোম্পানি (১৯৭৯)
 দ্য ব্রুড (১৯৭৯)
 স্ক্যানার্স (১৯৮১)
 ভিডিওড্রম (১৯৮৩)
 দ্য ডেড জোন (১৯৮৩)
 দ্য ফ্লাই (১৯৮৬)
 ডেড রিংগার্স (১৯৮৮)
 ন্যাকেড লাঞ্চ (১৯৯১)
 এম. বাটারফ্লাই (১৯৯৩)
 ক্র‍্যাশ (১৯৯৬)
 এক্সিস্টেনজ (১৯৯৯)
 স্পাইডার (২০০২)
 এ হিস্ট্রি অফ ভায়োলেন্স (২০০৫)
 ইস্টার্ন প্রমিজেস (২০০৭)
 এ ডেঞ্জারাস মেথোড (২০১১)
 কসমোপলিস (২০১২)
 ম্যাপস অফ দ্য স্টার্স (২০১৪)
 ক্রাইমস অফ দ্য ফিউচার (২০২২)

বহিঃসংযোগ 
 
 David Cronenberg at Northern Stars
 Senses of Cinema: Great Directors Critical Database
 An article on Salon.com 
 An interview, circa 1999
 Director's statement by David Cronenberg on 'Stereo' and 'Crimes of the Future', 2005

১৯৪৩-এ জন্ম
কানাডীয় চলচ্চিত্র পরিচালক
কানাডীয় চলচ্চিত্র প্রযোজক
কানাডীয় চিত্রনাট্যকার
কানাডীয় ইহুদি
ইহুদি নাস্তিক
ইহুদি অভিনেতা
ইহুদি চলচ্চিত্র পরিচালক
২১শ শতাব্দীর কানাডীয় অভিনেতা
২০শ শতাব্দীর কানাডীয় অভিনেতা
টরন্টোর অভিনেতা
লেজিওঁ দনর প্রাপক
জীবিত ব্যক্তি
কানাডীয় চলচ্চিত্র অভিনেতা
কানাডীয় টেলিভিশন অভিনেতা
কানাডীয় কণ্ঠাভিনেতা
মার্কিন বংশোদ্ভূত কানাডীয় ব্যক্তি
ধর্মের সমালোচক
ইংরেজি ভাষার চলচ্চিত্র পরিচালক
বিজ্ঞান কল্পকাহিনী চলচ্চিত্র পরিচালক
টরন্টো বিশ্ববিদ্যালয়ের প্রাক্তন শিক্ষার্থী
স্টারগেজার

স্টারগেজার লিলি ওরিয়েন্টাল গ্রুপের একটি হাইব্রিড লিলি। পরিণত বয়সে খাড়া অবস্থায় দৈর্ঘ্য ৩৬ ইঞ্চি, পরিধি ১২ থেকে ১৬ ইঞ্চি হয়। ফুলের রং সাদা, লাল, গোলাপী হয়ে থাকে। একটি গাছে ৪ থেকে ৫টি ফুল ধরে। দ্রুতবর্ধনশীল এই গুল্মের জন্য পূর্ণ সূর্যালোক ও পানি নিষ্কাশন ব্যবস্থা বিশিষ্ট উর্বর বেলে-দোঁআশ মাটি প্রয়োজন।
গাছটি এ.এস.পি.সি.এ. এর প্রতিবেদন অনুযায়ী বিড়ালের জন্য বিষাক্ত।

১৯৭৮ সালে লেসলি উড্রিফ প্রথম স্টারগেজার উদ্ভাবন করেন। তিনি মার্কিন যুক্তরাষ্ট্রের ক্যালিফোর্নিয়া অঙ্গরাজ্যের অধিবাসী। এর নাম স্টারগেজার করা হয় কারণ প্রস্ফুটিত অবস্থায় এটি তারার দিকে মুখ করে থাকে| এটি উত্তর আমেরিকার সর্বত্র এবং ঢাকাতে পরিচিত একটি ফুল।

সূত্র 

ফুল
শ্রীরামপুর কলেজ

শ্রীরামপুর কলেজ ভারতবর্ষে পাশ্চাত্য শিক্ষার প্রাচীনতম প্রতিষ্ঠান। ১৮১৮ সালে উইলিয়াম কেরি , জোশুয়া মার্শম্যান ও উইলিয়াম ওয়ার্ড নামে তিনজন খ্রিস্টান ধর্মপ্রচারক দেশীয় পুরোহিত সম্প্রদায় সৃষ্টির মানসে ভারতীয় খ্রিষ্টানদের প্রশিক্ষণের লক্ষ্যে এই কলেজ প্রতিষ্ঠা করেন। কিন্তু এর অন্য লক্ষ্যও ছিল। এখানে এশীয় খ্রিষ্টান এবং অন্যান্য যুব সম্প্রদায়কে একই সঙ্গে প্রাচ্য সাহিত্য ও পাশ্চাত্য বিজ্ঞান পড়ানো হতো। সেকালে হিন্দু কলেজে ধর্মনিরপেক্ষ শিক্ষা প্রচলিত থাকলেও তা সীমাবদ্ধ ছিল কেবল উচ্চবিত্তের মুষ্টিমেয় ছাত্রের মধ্যে। সর্বসাধারণের পড়বার সুযোগ সেখানে ছিল না। কেরী এবং তার সহযোগীগণ সর্বসাধারণের জন্য একটি প্রতিষ্ঠানের প্রয়োজন অনুভব করেন। তারা নিজেদের আয় থেকে দেড় লক্ষ টাকা ব্যয়ে কলেজ ভবনটি নির্মাণ করেন। এটি হচ্ছে সর্বপ্রথম এবং এখন পর্যন্ত ভারতের একমাত্র প্রতিষ্ঠান যেখানে ধর্ম, মানবিক বিদ্যা এবং ধর্মনিরপেক্ষ বিষয় একই সঙ্গে পড়ানো হয়। প্রথমে মাত্র ৩৭ জন ছাত্র নিয়ে শ্রীরামপুর কলেজ শুরু হয়। শুরুতে প্রচারকেন্দ্রের ভবনে পাঠাদানের কাজ চলত।

আরও দেখুন 
 ভারতের শিক্ষা ব্যবস্থা
 পশ্চিমবঙ্গের শিক্ষা ব্যবস্থা

বহিঃসংযোগ 
 
 
 Friends of Serampore College
 Lions Club of Serampore Greater

বাংলার নবজাগরণ
হুগলি জেলার বিশ্ববিদ্যালয় ও কলেজ
১৮১৮-এ ব্রিটিশ ভারতে প্রতিষ্ঠিত
১৮১৮-এ ভারতে প্রতিষ্ঠিত
১৮১৮-এ প্রতিষ্ঠিত শিক্ষাপ্রতিষ্ঠান
১৮২৭-এ প্রতিষ্ঠিত শিক্ষাপ্রতিষ্ঠান
বাংলার নবজাগরণের সঙ্গে যুক্ত শিক্ষাপ্রতিষ্ঠান
কলকাতা বিশ্ববিদ্যালয়ের অধিভুক্ত
ক্যালকাটা স্কুল-বুক সোসাইটি

কলিকাতা স্কুল-বুক সোসাইটি বা ক্যালকাটা স্কুল-বুক সোসাইটি (Calcutta School Book Society) ১৮১৭ খ্রিস্টাব্দের ৪ঠা জুলাই স্কুল পর্যায়ের ছাত্র-পাঠ্যপুস্তক রচনার জন্য কলকাতায় স্থাপিত হয়।  প্রতিষ্ঠানটির মূল উদ্যোক্তা ও প্রাণপুরুষ ছিলেন ডেভিড হেয়ার।
পাশ্চাত্য শিক্ষার বিস্তারে সহায়তা করার জন্য বাংলা ও ইংরেজি ভাষায় পাঠ্যপুস্তক রচনা, প্রকাশ ও বিতরণের উদ্দেশ্যে তিনি এই প্রতিষ্ঠান গড়ে তোলেন।
শিক্ষার প্রসারের জন্য jejbehhs কম খরচে অথবা বিনামূল্যে ছাত্র-ছাত্রীদের বিতরনের জন্য এই প্রতিষ্ঠান প্রচুর পাঠ্যপুস্তক প্রকাশ করে। এই প্রস্তাব প্রকাশের দায়িত্ব পায় 'শ্রীরামপুর মিশন প্রেস' সহ একাধিক প্রেস। এদের মধ্যে উল্লেখযোগ্য হল হিন্দুস্থানী প্রেস, পার্শিয়ান প্ৰেস, সংস্কৃত প্ৰেস ইত্যাদি৷ সোসাইটির গঠনতন্ত্র অনুযায়ী ব্যবস্থাপনা পরিষদের ২৪ জন সদস্যের মধ্যে ১৬ জন ছিলেন ইউরোপীয় ও আটজন ভারতীয় এবং দুজন সেক্রেটারির মধ্যে একজন ইউরোপীয় ও একজন ভারতীয় । ভারতীয়দের মধ্যে ছিলেন মৌলভি আমিনুল্লাহ, মৌলভি করম হোসাইন, মৌলভি আবদুল ওয়াহিদ, মৌলভি আবদুল হামিদ, মৃত্যুঞ্জয় বিদ্যালঙ্কার, তারিণীচরণ মিত্র, রাধাকান্ত দেব ও রামকমল সেন। এফ আর্ভিং ও তারিণীচরণ সোসাইটির সেক্রেটারির দায়িত্ব পালন করেন।

এই প্রতিষ্ঠান প্রথমদিকে যে সমস্ত গ্রন্থ প্রকাশ করে সেগুলি হল-
 নীতিকথা (১৮১৮)
 মনোরঞ্জনেতিহাস (১৮১৯)
 হিতোপদেশ (১৮১৯)
এছাড়া প্রতিষ্ঠানটি ১৮২২ খ্রিস্টাব্দে রেভারেন্ড লসন ও ডবলিউ এইচ পিয়ার্স-এর সম্পাদনায় পশ্বাবলী নামক মাসিক পত্রিকা প্রকাশ করে। 

পরবর্তীতে সোসাইটির সভ্যরা দেখলেন দেশের স্কুল-পাঠশালা সংস্কার না করলে তাদের উদ্দেশ্য বাস্তবায়িত হবে না। ১৮১৮ খ্রিস্টাব্দের ২৪ জুলাই সোসাইটির একজন বৈঠকে পাঠশালার সংস্কার ও দ্রুত উন্নতির জন্য আলাদা করে গঠিত হয় ক্যালকাটা স্কুল সোসাইটি। আদর্শমানের শিক্ষাপ্রতিষ্ঠান গড়ে তোলাও ছিল অন্যতম প্রয়াস। সেই প্রয়াসেই ১৮১৮ খ্রিস্টাব্দে তৈরি হয় শ্রীরামপুর ব্যাপটিস্ট মিশন কলেজ,দু'বছর পর কলকাতার 'বিশপস্ কলেজ'।

তথ্যসূত্র

বাংলার নবজাগরণ
১৮১৭-এ ব্রিটিশ ভারতে প্রতিষ্ঠিত
কলকাতা ভিত্তিক সংগঠন
ভারতের বই প্রকাশনা কোম্পানি
কলকাতা ভিত্তিক কোম্পানি
আচে ভাষা

আচে ভাষা () একটি মালয়-পলিনেশীয় ভাষা। এটি ইন্দোনেশিয়ার আচে ও সুমাত্রা-তে এবং মালয়েশিয়ার বোতা ও পেরাক-এ প্রচলিত।

শ্রেণীকরণ এবং সম্পর্কিত ভাষাসমূহ 
আচে ভাষা অস্ট্রোনেশীয় ভাষাপরিবারের মালয়-পলিনেশীয় শাখার অন্তর্গত। আচে ভাষার সাথে ঘনিষ্ঠ সম্পর্কের ভাষার মধ্যে আছে চামীয় ভাষাসমূহ, মালয় ভাষা পরিবার, মিনাংকাবাউ ভাষা, গায়ো ভাষা এবং বাতাক ভাষাপরিবার।

লিখন পদ্ধতি 
অতীতে আচে ভাষা জাবি নামের একটি আরবি-ভিত্তিক লিপিতে লেখা হত। কিন্তু এটি এখন ব্যবহার হয় না বললেই চলে। বর্তমানে ভাষাটি কিছু অতিরিক্ত বর্ণসহ লাতিন লিপিতে লেখা হয়। অতিরিক্ত বর্ণগুলি হল é, è, ë, ö এবং ô।

উপভাষা 
আচে ভাষার উপভাষা নিয়ে পূর্নাঙ্গ গবেষণা এখনও সম্পন্ন হয়নি। তবে ভাষাটির কমপক্ষে ১০টি উপভাষা আছে। এগুলি হল পাসে, পেউসাংগান, মাতাং, পিদিয়ে, বুএং, বান্দা, দায়া, মেউলাবহ, সেউনাগান এবং তুনোং ।

তথ্যসূত্র

বহিঃসংযোগ 
 আচে ভাষার উপর এথ্‌নোলগের রিপোর্ট
 লিখিত নমুনা
 ইউনিকোড টেক্সট নমুনা 

মালয়-পলিনেশীয় ভাষা
ইন্দোনেশিয়ার ভাষা
আদামাওয়া-উবাঙ্গি ভাষাসমূহ

আদামাওয়া-উবাঙ্গি ভাষাসমূহ () মধ্য আফ্রিকার উত্তরাংশে, পূর্ব নাইজেরিয়া থেকে দক্ষিণ-পশ্চিম সুদান পর্যন্ত প্রচলিত প্রায় ১২০টি ভাষার একটি দল, ১২ মিলিয়ন লোক এ ভাষাগুলোতে কথা বলে। এগুলি নাইজার-কঙ্গো ভাষাপরিবারের অন্তর্গত। এগুলি অতীতে আদামাওয়া-পূর্বী ভাষা নামে পরিচিত ছিল।

উবাঙ্গি উপদলের প্রধান ভাষাগুলি হল বান্দা ভাষা, গবায়া ভাষা, এঙবাকা ভাষা এবং জান্দে ভাষা। অঞ্চলটিতে অনেকগুলি পিজিন ভাষা প্রচলিত, যাদের মধ্যে উবাঙ্গি-ভিত্তিক সাঙ্গো ভাষা উল্লেখযোগ্য। সাঙ্গো ভাষা মধ্য আফ্রিকার আন্তঃদেশীয় বাণিজ্যে ব্যবহৃত গুরুত্বপূর্ণ একটি ভাষা।

তথ্যসূত্র

বহিঃসংযোগ 
 আদামাওয়া-উবাঙ্গি ভাষাসমূহ

ভোল্টা-কঙ্গো ভাষা
আদিগে ভাষা

আদিগে ভাষা ( or ; () সার্কাসিয়ানদের পশ্চিম উপগোষ্ঠীর দ্বারা কথ্য একটি উত্তর-পশ্চিম ককেশীয় ভাষা।  রাশিয়ার আদিগে প্রজাতন্ত্রের দুইটি সরকারী ভাষার একটি; অন্যটি রুশ ভাষা। আদিগে জাতির বিভিন্ন গোত্র এই ভাষাতে কথা বলে। প্রতিটি গোত্র নিজস্ব উপভাষাতে কথা বলে।

রাশিয়ার মাটিতে প্রায় ১,২৮,০০০ লোক মাতৃভাষা হিসেবে আদিগে ভাষাতে কথা বলে। সারা বিশ্বে ভাষাটিতে প্রায় ৩ লক্ষ লোক কথা বলে। রুশ-ককেসীয় যুদ্ধের ফলে তুরস্কতে বিশ্বের সবচেয়ে বড় আদিগে ভাষাভাষী সম্প্রদায় অবস্থিত।

আদিগে একটি উত্তর-পশ্চিম ককেসীয় ভাষা। কাবার্দীয় ভাষা এর সাথে ঘনিষ্ঠভাবে সম্পর্কিত একটি ভাষা। উবিখ ভাষা, আবখাজ ভাষা এবং আবাজা ভাষা-ও আদিগে ভাষার সাথে সম্পর্কিত।

রুশ বিপ্লবের পর ভাষাটির প্রমিতকরণ সম্পন্ন হয়। ১৯৩৮ সাল থেকে আদিগে ভাষা সিরিলীয় লিপিতে লেখা হয়। তার আগে আরবি লিপি ও লাতিন লিপি ব্যবহার করা হত।

তথ্যসূত্র

বহিঃসংযোগ 
 আদিগে বর্ণমালা
 আদিগে ভাষার নমুনা 
 আদিগে ভাষার উপর এথ্‌নোলগ রিপোর্ট

উত্তর-পশ্চিম ককেশীয় ভাষা
রাশিয়ার ভাষা
তুরস্কের ভাষা
সিরিয়ার ভাষা
ইরাকের ভাষা
জর্ডানের ভাষা
বিপন্ন ভাষা
সংযোগাত্মক ভাষা
আইনু ভাষা

আইনু ভাষা (আইনু ভাষাতে: アイヌ イタク আইনু ইতাক্‌; জাপানি ভাষায়: アイヌ語 আইনু-গো) জাপানের হোক্কাইদো দ্বীপে এবং রাশিয়ার সাখালিন দ্বীপ ও কুরিল দ্বীপপুঞ্জে প্রচলিত একটি ভাষা। আইনু জাতির লোকের সংখ্যা প্রায় ৩০ হাজার হলেও আইনু ভাষাটিতে বর্তমানে খুবই অল্প সংখ্যক লোক কথা বলেন। প্রতিবেশী জাপানি সংস্কৃতি ও ভাষার প্রভাবে আইনু ভাষা ও সংস্কৃতি বর্তমানে বিপন্ন। ভাষাটির কোন বংশগতি নির্ণয় করা সম্ভব হয়নি, অর্থাৎ এটি একটি বিচ্ছিন্ন ভাষা।

তথ্যসূত্র

বহিঃসংযোগ 
 আইনু ভাষার উপর এথনোলগ রিপোর্ট 

বিচ্ছিন্ন ভাষা
জাপানের ভাষা
রাশিয়ার ভাষা
আকান ভাষাসমূহ

আকান ভাষাসমূহ ঘানা ও কোত দিভোয়ারে প্রচলিত আকান জাতি কর্তৃক কথ্য নাইজার-কঙ্গো ভাষা পরিবারের (বা সম্ভবত তাত্ত্বিক কোয়া ভাষা পরিবারের)) সদস্য ভাষা। এগুলি হল:

 আকান ভাষা (আকান জাতি)
 বিয়া
 উত্তর বিয়া
 আনয়িন ভাষা
 বাউলে ভাষা
 চাকোসি ভাষা (আনুফো)
 সেউই ভাষা (সেউই)
 দক্ষিণ বিয়া
 এনজেমা ভাষা
 অহান্তা ভাষা
 জুইরা-পেপেসা ভাষা

এদের সবগুলির রোমান হরফে লেখা রচনা আছে।

তথ্যসূত্র 

আকান ভাষা
জন হর্টন কনওয়ে

জন হর্টন কনওয়ে (জন্ম: ২৬শে ডিসেম্বর, ১৯৩৭) একজন ব্রিটিশ গণিতবিদ। সসীম গ্রুপ, সংখ্যা তত্ত্ব, knot theory, কম্বিনেটোরিয়াল গেম থিওরি এবং কোডিং থিওরিতে কাজের জন্য তিনি প্রসিদ্ধ। বিনোদন মূলক গণিতের বিভিন্ন শাখায়ও তার প্রভূত অবদান রয়েছে, এর মধ্যে উল্লেখযোগ্য হল জীবনের খেলা নামক সেলুলার অটোমাটন আবিষ্কার।

জন্ম ও শিক্ষাজীবন

কর্মজীবন

পুরস্কার ও সম্মাননা

তথ্যসূত্র

বহিঃসংযোগ 
  by O'Connor and Robertson
 Charles Seife, "Impressions of Conway" , The Sciences

১৯৩৭-এ জন্ম
ইংরেজ গণিতবিদ
রয়েল সোসাইটির সভ্য
২০২০-এ মৃত্যু
গনভিল ও কাইয়াস কলেজ, কেমব্রিজের প্রাক্তন শিক্ষার্থী
প্রিন্সটন বিশ্ববিদ্যালয়ের শিক্ষক